Eurocopter AS 532

To Eurocopter AS 532 Cougar είναι δικινητήριο ελικόπτερο γενικής χρήσης, μέσης μεταφορικής ικανότητας. Αποτελεί την εξέλιξη του Aérospatiale Puma στην στρατιωτική του μορφή (η αντίστοιχη πολιτική έκδοση είναι το Eurocopter Super Puma). Αντίστοιχα, εξέλιξη του AS 532 Cougar είναι το Eurocopter EC 725.

 Το AS 332 Super Puma, το οποίο αποτελεί μεγενθυμένη έκδοση που προοριζόταν να αντικαταστήσει το SA 330 Puma, πέταξε πρώτη φορά τον Σεπτέμβριο του 1978. Χρησιμοποιούσε κινητήρες Turbomeca Makila 1A1 ενώ είχε συνθετικές έλικες κύριου στροφείου, βελτιωμένο σύστημα προσγείωσης και τροποποιημένο κάθετο σταθερό. Το 1990 όλα τα στρατιωτικά Super Puma μετονομάστηκαν από AS 332 σε AS 532 Cougar προκειμένου να διαχωρίζονται οι πολιτικές από τις στρατιωτικές εκδόσεις. Η Πολεμική Αεροπορία του Καναδά σχεδίαζε να αντικαταστήσει τα CH-113 Labrador που διέθετε με Cougar, τελικά όμως επέλεξε το CH-149 Cormorant. Οι εκδόσεις του Cougar είναι: Το AS 532 UL/AL είναι επιμηκυμένη έκδοση του Cougar και χρησιμοποιεί δύο κινητήρες Turbomeca Makila 1A1. Έχει πλήρωμα δύο ατόμων και μπορεί να μεταφέρει μέχρι 25 στρατιώτες ή 6 τραυματίες σε φορεία και 10 επιβάτες. Όπως και οι άλλες εκδόσεις του Cougar το AS 532 UL/AL μπορεί να μεταφέρει 4.5 τόνους φορτίου. Στο AS 532 UL (utility version, μτφ: έκδοση γενικής χρήσης) μπορεί να τοποθετηθεί το σύστημα επιτήρησης πεδίου μάχης Horizon. Το AS 532 AL (armed version, μτφ: οπλισμένη έκδοση) μπορεί να φέρει ποικιλία οπλισμού, συμπεριλαμβανομένων πυροβόλων των 20 mm, εκτοξευτές ρουκετών των 68 mm και πλευρικά πυροβόλα. Το AS 532 SC είναι η ναυτική έκδοση του Cougar και χρησιμοποιεί δύο κινητήρες Turbomeca Makila 1A1. Η έκδοση χρησιμοποιείται κυρίως σε ρόλους: Πολέμου επιφανείας, εξοπλισμένο με πυραύλους AM 39 Exocet. Ανθυποβρυχιακού πολέμου, εξοπλισμένο με συσκευή σόναρ μεταβλητού βάθους και τορπίλες. Έρευνα και διάσωση. Θαλάσσια περιπολία. Έκδοση του Γαλλικού Στρατού για αποστολές έρευνας και διάσωσης μάχης. Το EC 725 είναι μακράς ακτίνας δράσης ελικόπτερο, με κινητήρες Turbomeca Makila 2A, πλήρωμα 2 ατόμων και μεταφορική ικανότητα 29 στρατιωτών. Οι βελτιώσεις του EC 725 συγκριτικά με τα παλαιοτέρα μοντέλα περιλαμβάνουν την χρήση συνθετικών υλικών, τα εξελιγμένα ηλεκτρονικά συστήματά του και το σύστημα παρακολούθησης οχημάτων. Αλβανία Αργεντινή Βολιβία Βραζιλία Βουλγαρία Καμπότζη Χιλή Κίνα Λαϊκή Δημοκρατία του Κονγκό Ισημερινός Γαλλία Γκαμπόν Γερμανία Ελλάδα Ινδονησία Ιαπωνία Ιορδανία Κουβέιτ Μαλαισία Μεξικό Νεπάλ Ολλανδία Νιγηρία Ομάν Παναμάς Κατάρ Σαουδική Αραβία Σιγκαπούρη Σλοβενία Νότια Κορέα Ισπανία Σουηδία Ελβετία Ταϊλάνδη Τόγκο Τουρκία Ηνωμένα Αραβικά Εμιράτα Βενεζουέλα Aérospatiale Puma Eurocopter Super Puma Eurocopter EC 725 Eurocopter EC 225 IAR 330 Atlas Oryx Sikorsky S-92 Mil Mi-8 Taylor, M J Η (editor) (1999). Brassey's World Aircraft & Systems Directory 1999/2000 Edition. Brassey's. ISBN 1857532457. Το Eurocopter Cougar στην επίσημη ιστοσελίδα της Eurocopter Το Eurocopter Cougar στο rotorhead.org Βίντεο του Eurocopter Cougar στο flightlevel350.com Φωτογραφίες του Eurocopter Cougar στο airliners.net Το Eurocopter Cougar στο army-technology.com Το Eurocopter Cougar στο airforce-technology.com Αρχειοθετήθηκε 2007-07-13 στο Wayback Machine.